open-index/open-wikipedia-markdown huggingface dataset:
ভারতীয় জনতা যুব মোর্চা

**ভারতীয় জনতা যুব মোর্চা** হল ভারতীয় জনতা পার্টির যুব শাখা।।

## সংগঠন
বিজেওয়াইমের সাংগঠনিক কাঠামো বিজেপির মতো । বিজেওয়াইএমের সর্বোচ্চ কর্তৃপক্ষ হলেন জাতীয় সভাপতি। পুনম মহাজন ২০১৬ সাল থেকে বিজেওয়াইমের সভাপতি হিসেবে আছে। অতীতে কালরাজ মিশ্র, প্রমোদ মহাজন, রাজনাথ সিং, জগৎ প্রকাশ নদ্দা, উমা ভারতী, শিবরাজ সিং চৌহান, ধর্মেন্দ্র প্রধান এবং অনুরাগ ঠাকুরের মত অনেক নেতা এই সংগঠনের জাতীয় সভাপতি হিসাবে দায়িত্ব পালন করেছেন।

বিজেওয়াইএমের জাতীয় সংগঠন বিজেওয়াইএম সভাপতি, উপ সভাপতি, সাধারণ সম্পাদক, সচিব, সামাজিক মিডিয়া এবং আইটি ইনচার্জ এবং জাতীয় কার্য নির্বাহক সদস্য দ্বারা গঠিত।

## প্রচারাভিযান
খেলো ভারত

সহস্রাব্দ

বিজয় লক্ষী ২০১৯

## পূর্ববর্তী সভাপতিদের তালিকা
{| class="wikitable"
! বছর 
! নাম 
|-
| ১৯৭৮-১৯৮০ 
| কালরাজ মিশ্র 
|-
| ১৯৮০-১৯৮৬ 
| সত্য দেও সিং 
|-
| ১৯৮৬-১৯৮৮ 
| প্রমোদ মহাজন 
|-
| ১৯৮৮-১৯৯০ 
| রাজনাথ সিং 
|-
| ১৯৯০-১৯৯৪ 
| জগত প্রকাশ নদ্দা 
|-
| ১৯৯৪-১৯৯৭ 
| উমা ভারতী 
|-
| ১৯৯৭-২০০০ 
| রমাশীষ রায় 
|-
| ২০০০-২০০২ 
| শিবরাজ সিং চৌহান 
|-
| ২০০২-২০০৫ 
| জি. কিশান রেড্ডি 
|-
| ২০০৫-২০০৭ 
| ধর্মেন্দ্র প্রধান 
|-
| ২০০৭-২০১০ 
| অমিত ঠাকর অমিত ঠাকর 
|-
| ২০১০-২০১৬ 
| অনুরাগ ঠাকুর 
|-
| ২০১৬-২০১৯ 
| পুনম মহাজন 
|-
|২০১৯-বর্তমান
|তেজস্বী সূর্য
|-}

## তথ্যসূত্র

বিষয়শ্রেণী:ভারতের রাজনৈতিক দলের যুব শাখা
বিষয়শ্রেণী:রক্ষণশীল দলের যুব শাখা
বিষয়শ্রেণী:ভারতীয় জনতা পার্টির সংগঠন
বিষয়শ্রেণী:ভারতীয় জনতা যুব মোর্চা
বিষয়শ্রেণী:১৯৭৮-এ প্রতিষ্ঠিত সংগঠন
আলম খান (দ্ব্যর্থতা নিরসন)

**আলম খান** নামটি দিয়ে বোঝানো হতে পারে-

* আলম খান - জাতীয় চলচ্চিত্র পুরস্কার প্রাপ্ত বাংলাদেশী সঙ্গীত ব্যক্তিত্ব।
* আলম খান (রাজনীতিবিদ) -বাংলাদেশী রাজনীতিবিদ ও চাঁদপুর-৩ আসনের সাবেক সংসদ সদস্য।

## আরও দেখুন

* জাহাঙ্গীর আলম খান -বাংলাদেশি গবেষক ও কৃষি অর্থনীতিবিদ।।
* সিরাজুল আলম খান -বাংলাদেশী রাজনীতিবিদ।
* ফায়াদ আলম -পাকিস্তানি প্রথম শ্রেনীর ক্রিকেটার।
আলম খান (রাজনীতিবিদ)

**আলম খান** বাংলাদেশ জাতীয়তাবাদী দলের রাজনীতিবিদ ও চাঁদপুর-৩ আসনের সাবেক সংসদ সদস্য।

## প্রাথমিক জীবন
আলম খান চাঁদপুর জেলায় জন্মগ্রহণ করেন।

## রাজনৈতিক জীবন
আলম খান বাংলাদেশ জাতীয়তাবাদী দলের মনোনয়ন নিয়ে ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চাঁদপুর-৩ আসন থেকে পরপর দুইবার সংসদ সদস্য নির্বাচিত হয়েছিলেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
এস আলম গ্রুপ অব ইন্ডাস্ট্রিজ

**এস আলম গ্রুপ** একটি বাংলাদেশী শিল্প সংস্থা। এই গ্রুপের অধীনে শিল্পগুলির মধ্যে রয়েছে বাংলাদেশের একাধিক ব্যাংক, খাদ্য ও সম্পর্কিত পণ্য, ইস্পাত, ব্যাংকিং, ভোক্তা পণ্য, চিনি, সিমেন্ট, শক্তি, পরিবহন, শিপিং, উৎপাদন, ccz, আর্থিক প্রতিষ্ঠান, কৃষি, বাণিজ্য, তেল এবং গ্যাস অন্তর্ভুক্ত। 

## বিবরণ
ধারণা করা হয় এস আলম গ্রুপের বার্ষিক টার্নওভার ছাড়িয়ে গেছে প্রায় ৪০ + হাজার কোটি টাকা, যা মার্কিন ডলারে প্রায় ৪ + বিলিয়ন। এই গ্রুপটিতে ১ লক্ষ ৯০ হাজারেরও বেশি লোক চাকরি করে।
## শেয়ার মালিকানাধীন ব্যাংকসমূহ
* ইসলামী ব্যাংক বাংলাদেশ লিমিটেড
* ফার্স্ট সিকিউরিটি ইসলামি ব্যাংক
* বাংলাদেশ কমার্স ব্যাংক লিমিটেড
* ইউনিয়ন ব্যাংক লিমিটেড
* গ্লোবাল ইসলামি ব্যাংক
* সোশ্যাল ইসলামি ব্যাংক লিমিটেড

## মালিকানাধীন অন্যান্য প্রতিষ্ঠান
থাম্ব|এস আলম গ্রুপের কর্ণধার সাইফুল ইসলাম মাসুদ, যিনি ব্যাংক লুট ও বিদেশে অর্থপাচারের মামলায় অভিযুক্ত।
এস আলম গ্রুপে মালিকানাধীন অন্যান্য প্রতিষ্ঠানের মধ্যে রয়েছে:

### ইস্পাত সেক্টর

# এস আলম স্টিলস লিমিটেড
# এস আলম কোল্ড রোলড স্টিলস লিমিটেড
# এস আলম কোল্ড রোলড স্টিলস লিমিটেড (এনওএফ)
# গ্যালকো স্টিলস (বাংলাদেশ) লিমিটেড
# চেমন ইস্পাত লিমিটেড

### সিমেন্ট সেক্টর

# এস আলম সিমেন্ট লিমিটেড
# পোর্টম্যান সিমেন্টস লিমিটেড

### খাদ্য ও সহযোগী পণ্য

# এস আলম ভেজিটেবল অয়েল লিমিটেড
# এস আলম সুপার এডিবল অয়েল লিমিটেড
# এস আলম সয়াসীড এক্সট্রাকশন প্ল্যান্ট লিমিটেড
# এস আলম রিফাইন্ড সুগার ইন্ডাস্ট্রিজ লিমিটেড

### পলিপ্রোপাইলিন উত্পাদন

# এস আলম ব্যাগ ম্যানুফ্যাকচারিং মিলস লিমিটেড

### ক্ষমতা শক্তি

# এস আলম পাওয়ার প্ল্যান্ট লিমিটেড
# এস আলম পাওয়ার জেনারেশন লিমিটেড
# এসএস পাওয়ার আই লিমিটেড
# কর্ণফুলী প্রকৃতিক গ্যাস কোং লিমিটেড
# শাহ আমানত প্রকৃতিক গ্যাস কোম্পানি লিমিটেড
# নরিনকো ইঞ্জিনিয়ারিং লিমিটেড

### এগ্রো এবং স্রিম্প সেক্টর

# এস আলম হ্যাচারি লিমিটেড
# ফতেহাবাদ ফার্ম লিমিটেড

### পরিবহন এবং অন্যান্য

# এস আলম ট্যাঙ্ক টার্মিনাল লিমিটেড।
# এস আলম বিলাসবহুল চেয়ার কোচ সার্ভিসেস
# BERING সী লাইন
# এভারগ্রিন শিপিং লিমিটেড

### ট্রেডিং সেক্টর

# এস আলম অ্যান্ড কোম্পানি
# এস আলম ট্রেডিং কোম্পানি (প্রা.) লি.
# এস আলম ব্রাদার্স লিমিটেড
# সোনালী ট্রেডার্স
# গ্লোবাল ট্রেডিং কর্পোরেশন লিমিটেড

### রিয়েল এস্টেট এবং সম্পত্তি ব্যবসা

# এস আলম প্রপার্টিজ লিমিটেড
# সোনালি কার্গো লজিস্টিকস (প্রা.) লিমিটেড
# হাসান আবাসন (প্রা.) লিমিটেড
# আধুনিক সম্পত্তি লিমিটেড
# ওশেন রিসর্টস লিমিটেড
# প্রসাদ প্যারাডাইস রিসর্টস লি.
# মেরিন এম্পায়ার লিমিটেড

### টেক্সটাইল আনুষাঙ্গিক এবং পোশাক

# জেনেসিস টেক্সটাইল অ্যাকসেসরিজ অ্যান্ড অ্যাপারেলস লিমিটেড
# টেক্সটাইল, আনুষাঙ্গিক, পোশাক, জমি ও রিয়েল এস্টেট ব্যবসা
# C&A FABRICS LTD
# রেডিমেড গার্মেন্টস এবং টেক্সটাইল ব্যবসা
# C&A Accessories LTD

### গার্মেন্টস আনুষাঙ্গিক

# ওয়েস্টার্ন ডিজাইনারস লিমিটেড
# বিভিন্ন রেডিমেড গার্মেন্টস ডিজাইন করা

### ইলেকট্রনিক মিডিয়া এবং টেলিকমিউনিকেশন

# একুশে টেলিভিশন (পূর্বে)
# রংধনু মিডিয়া লিমিটেড
# ফার্স্ট কমিউনিকেশনস লি.
# নেক্সাস টেলিভিশন

## আরো দেখুন

* বাংলাদেশের সংস্থার তালিকা

## তথ্যসূত্র

## বহিঃসংযোগ

* এস .আলাম গ্রুপ
* এসএস পাওয়ার ওয়ান লিমিটেড
* ফার্স্ট সিকিউরিটি ইসলামী ব্যাংক লি
* ইউনিয়ন ব্যাংক লিমিটেড
* এনআরবি গ্লোবাল ব্যাংক লি 
* সোস্যাল ইসলামী ব্যাংক লি
* লেনোভা লিমিটেড

বিষয়শ্রেণী:চট্টগ্রাম ভিত্তিক কোম্পানি
বিষয়শ্রেণী:বাংলাদেশের সম্মিলিত কোম্পানি
বিষয়শ্রেণী:১৯৮৫-এ বাংলাদেশে প্রতিষ্ঠিত
হারুন অর রশিদ খান

**হারুন অর রশিদ খান** (১ নভেম্বর ১৯৩৪-৫ নভেম্বর ২০০৩) জাতীয় পার্টির রাজনীতিবিদ ও চাঁদপুর-৩ আসনের সাবেক সংসদ সদস্য।

## জন্ম ও প্রাথমিক জীবন
হারুন অর রশিদ খান ১ নভেম্বর ১৯৩৪ সালে চাঁদপুর সদর উপজেলার তৎকালীন আশিকাটি ইউনিয়নের সফরমালীর গ্রামে জন্মগ্রহণ করেন। তার পিতার নাম মোঃ সেকান্তর খান এবং মাতার নাম জরিনা খাতুন। তিনি ব্যবসায়ী ছিলেন।

## রাজনৈতিক ও কর্মজীবন
হারুন অর রশিদ খান ১৯৫২ সালে ছাত্রজীবনে চাঁদপুর জেলা ছাত্রলীগের সহসভাপতি ছিলেন। ভাষা আন্দোলনেও তার সক্রিয় ভূমিকা ছিল। তিনি ১৯৮২ থেকে ১৯৮৮ সাল পর্যন্ত বাংলাদেশ লঞ্চ মালিক সমিতির সভাপতি, ফেডারেশন অব বাংলাদেশ চেম্বারস অব কমার্স এন্ড ইন্ডাস্ট্রিজ ঢাকার সদস্য, ১৯৭০-১৯৮৬ সাল পর্যন্ত হাজী মহসিন জনকল্যাণ সমিতির সভাপতি, ১৯৭৮-১৯৮৮ সাল পর্যন্ত ঢাকাস্থ চাঁদপুর জেলা সমিতির সহসভাপতি ও উপদেষ্টা ছিলেন।

১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে তিনি চাঁদপুর-৩ আসন থেকে সংসদ সদস্য নির্বাচন হন। তিনি বিভিন্ন সময় জাতীয় পার্টির চাঁদপুরের বিভিন্ন পদে দায়িত্ব পালন করেন।

## মৃত্যু
হারুন অর রশিদ খান ৫ নভেম্বর ২০০৩ সালে ব্রঙ্কাইটিজ ও ডায়াবেটিক রোগে আক্রান্ত হয়ে ঢাকার ইন্দিরা রোডের বাসভবনে মৃত্যুবরণ করেন।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
রফিকুল ইসলাম রনি

**রফিকুল ইসলাম রনি** জাতীয় পার্টির রাজনীতিবিদ ও চাঁদপুর-১ আসনের সাবেক সংসদ সদস্য।

## জন্ম ও প্রাথমিক জীবন
রফিকুল ইসলাম রনি চাঁদপুর জেলায় জন্মগ্রহণ করেন।

## রাজনৈতিক ও কর্মজীবন
রফিকুল ইসলাম রনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে চাঁদপুর-১ আসন থেকে সংসদ সদস্য নির্বাচিত হয়েছিলেন। ১৯৮৮, ১৯৯১ ও জুন ১৯৯৬ সালের জাতীয় সংসদ নির্বাচনেও তিনি একই আসন থেকে স্বতন্ত্র প্রার্থী হয়ে পরাজিত হন।

## মৃত্যু
রফিকুল ইসলাম রনি ১৭ সেপ্টেম্বর ১৯৯৮ সালে  বন্যাদুর্গতদের মাঝে ত্রান বিতরন করতে গিয়ে মৃত্যবরণ করেন।

## আরও দেখুন

* তৃতীয় জাতীয় সংসদ সদস্যদের তালিকা (১৯৮৬)

## তথ্যসূত্র

বিষয়শ্রেণী:১৯৯৮-এ মৃত্যু
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার ব্যক্তি
রফিকুল ইসলাম (রাজনীতিবিদ)

**রফিকুল ইসলাম** বাংলাদেশ আওয়ামী লীগের রাজনীতিবিদ ও মুক্তিযুদ্ধা যিনি যশোর-২ আসনের সংসদ সদস্য এবং প্রতিমন্ত্রী ছিলেন।

## প্রাথমিক জীবন
রফিকুল ইসলাম যশোর জেলায় জন্মগ্রহণ করেন। তার স্ত্রী নুরুন্নাহার লিলি।

## রাজনৈতিক জীবন
অধ্যাপক রফিকুল ইসলাম ছাত্রজীবন থেকে ছাত্রলীগের রাজনীতির সঙ্গে যুক্ত। তিনি ১৯৭১ সালে মুক্তিযুদ্ধ করেন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগের মনোনীত প্রার্থী হলেও তিনি পরাজিত হন।

তিনি ১৯৯১ সালের পঞ্চম জাতীয় সংসদ নির্বাচনে আওয়ামী লীগের মনোনয়নে যশোর-২ আসন থেকে প্রথমবার সংসদ সদস্য নির্বাচিত হয়েছিলেন। এর পর জুন ১৯৯৬ সালের সপ্তম জাতীয় সংসদ নির্বাচনেও তিনি আওয়ামী লীগের মনোনয়নে একই আসন থেকে সংসদ সদস্য নির্বাচিত হন। তিনি শেখ হাসিনার প্রথম মন্ত্রিসভার বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী হিসেবেও দায়িত্ব পালন করেন।

২০০১ সালের অষ্টম জাতীয় নির্বাচনে আওয়ামী লীগের মনোনয়নে ও ২০১৪ সালের দশম জাতীয় সংসদ নির্বাচনে স্বতন্ত্র ভাবে অংশ নিয়ে পরাজিত হন তিনি।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:যশোর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:শেখ হাসিনার প্রথম মন্ত্রিসভার সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশের সাবেক প্রতিমন্ত্রী
বিষয়শ্রেণী:খুলনা বিভাগের রাজনীতিবিদ
বিষয়শ্রেণী:যশোর জেলার ব্যক্তি
আবুল হাসনাত (চাঁদপুরের রাজনীতিবিদ)

**আবুল হাসনাত** (মৃত্যু: ৮ অক্টোবর ২০১৩) বাংলাদেশ জাতীয়তাবাদী দলের রাজনীতিবিদ ও চাঁদপুর-১ আসনের সাবেক সংসদ সদস্য।

## জন্ম ও প্রাথমিক জীবন
আবুল হাসনাত চাঁদপুরের কচুয়ার শ্রীরামপুর হাজী বাড়ীতে জন্মগ্রহণ করেন।

## কর্মজীবন
আবুল হাসনাত কচুয়া বঙ্গবন্ধু সরকারী ডিগ্রি কলেজের সাবেক অধ্যক্ষ।

### রাজনৈতিক জীবন
তিনি বাংলাদেশ জাতীয়তাবাদী দলের মনোনয়ন নিয়ে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চাঁদপুর-১ আসন থেকে সংসদ সদস্য নির্বাচিত হয়েছিলেন।

এর আগে তিনি ১৯৯১ সালের পঞ্চম জাতীয় নির্বাচনে একই আসন থেকে বিএনপির মনোনয়ন নিয়ে পরাজিত হয়েছিলেন।

## আরও দেখুন

* ষষ্ঠ জাতীয় সংসদ সদস্যদের তালিকা

## তথ্যসূত্র

বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:২০১৩-এ মৃত্যু
বিষয়শ্রেণী:কচুয়া বঙ্গবন্ধু সরকারি ডিগ্রি কলেজের প্রাক্তন শিক্ষক
মেজবাহ উদ্দিন খান

**মেজবাহ উদ্দিন খান** বাংলাদেশ আওয়ামী লীগের রাজনীতিবিদ ও চাঁদপুর-১ আসনের সাবেক সংসদ সদস্য।

## জন্ম ও প্রাথমিক জীবন
মেজবাহ উদ্দিন খান চাঁদপুর জেলায় জন্মগ্রহণ করেন। তার পিতা আশেক আলী খান চাঁদপুর জেলার প্রথম মুসলিম গ্র্যাজুয়েট ছিলেন। সাবেক স্বরাষ্ট্রমন্ত্রী মহিউদ্দীন খান আলমগীরের বড় ভাই ছিলেন তিনি।

## রাজনৈতিক ও কর্মজীবন
মেজবাহ উদ্দিন খান বাংলাদেশ আওয়ামী লীগের মনোনয়নে ১৯৯১ সালের পঞ্চম জাতীয় সংসদ নির্বাচনে চাঁদপুর-১ আসন থেকে সংসদ সদস্য নির্বাচিত হয়েছিলেন। জুন ১৯৯৬ সালের সপ্তম জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী আ ন ম এহসানুল হক মিলনের কাছে পরাজিত হয়েছিলেন।

## মৃত্যু
মেজবাহ উদ্দিন খান ১৯ ডিসেম্বর ২০০৬ সালে মৃত্যুবরণ করেন।

## আরও দেখুন

*পঞ্চম জাতীয় সংসদ সদস্যদের তালিকা (১৯৯১)

## তথ্যসূত্র

বিষয়শ্রেণী:২০০৬-এ মৃত্যু
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পঞ্চম জাতীয় সংসদ সদস্য
এ. কে. এস. এম. সহিদুল ইসলাম

**এ. কে. এস. এম. সহিদুল ইসলাম** জাতীয় পার্টির রাজনীতিবিদ ও চাঁদপুর-১ আসনের সাবেক সংসদ সদস্য।

## জন্ম
এ. কে. এস. এম. সহিদুল ইসলাম চাঁদপুর জেলার কচুয়া থানার ১নং সাচার ইউনিয়নের নয়াকান্দি গ্রামে জন্মগ্রহণ করেন।

## রাজনৈতিক জীবন
এ. কে. এস. এম. সহিদুল ইসলাম জাতীয় পার্টির কেন্দ্রীয় নেতা ও সাবেক চাঁদপুর জেলা পরিষদ চেয়ারম্যান। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে চাঁদপুর-১ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম জাতীয় নির্বাচনে, ২০০১ সালের অষ্টম জাতীয় নির্বাচনে ও ২০১৮ সালের একাদশ জাতীয় নির্বাচনে তিনি স্বতন্ত্র প্রার্থী (মটরগাড়ি মার্কা) হয়ে পরাজিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:চাঁদপুর জেলার ব্যক্তি
পুখুরিয়া রেলওয়ে স্টেশন

**পুখুরিয়া রেলওয়ে স্টেশন** বাংলাদেশের ঢাকা বিভাগের ফরিদপুর জেলার ভাঙ্গা উপজেলার একটি রেলওয়ে স্টেশন।
## ইতিহাস
রাজবাড়ী থেকে ফরিদপুর রেলপথ তৈরি হয় ১৮৯৯ সালে। খানখানাপুর, বসন্তপুর, আমিরাবাদ, অম্বিকাপুর, ফরিদপুর, ফরিদপুর কলেজ, বাখুণ্ডা, তালমা, পুখুরিয়া রেলওয়ে স্টেশনটি বন্ধ হয় ১৯৯০ সালের ১৬ সেপ্টেম্বর। পুরনো ৪৫ কিলোমিটার রেললাইনের সঙ্গে আরও ৫ কিলোমিটার যুক্ত হয়ে নতুন আঙ্গিকে এ রেললাইনের দূরত্ব হবে ৫০ কিলোমিটার। ব্রডগেজ পুনর্বাসন এ রেললাইনের সঙ্গে নতুন যুক্ত হয়েছে **পুখুরিয়া  রেলওয়ে স্টেশন** থেকে ৫ কিলোমিটার অর্থাৎ ভাঙ্গা রেলওয়ে স্টেশন পর্যন্ত। পাচুড়িয়া থেকে ফরিদপুর স্টেশন পর্যন্ত রেল যোগাযোগ বন্ধ হয় ১৯৯৬ সালের ২৬ মার্চ। এর আগে ফরিদপুর থেকে পুকুরিয়ার সঙ্গে রেল যোগাযোগ বন্ধ হয় ১৯৯০ সালের ১৬ সেপ্টেম্বর। প্রধানমন্ত্রী শেখ হাসিনা এলাকার জনগণের কল্যাণে ২০১৩ সালে রেললাইনটি পুনর্নির্মাণ ও পুনর্বাসনের জন্য নির্দেশ দেন। রেলপথ মন্ত্রণালয় প্রধানমন্ত্রীর নির্দেশনা অনুযায়ী যথারীতি শুরু করে পুনর্নির্মাণ ও পুনর্বাসনের কাজ। পাচুড়িয়া থেকে ভাঙ্গা পর্যন্ত এ রেললাইনে রয়েছে বড়-ছোট ব্রিজ ও কালভার্ট মিলিয়ে ৬৬টি। রেলের নিরাপত্তা রক্ষীসহ রেল গেট রয়েছে ২৪টি এবং রেলের নিরাপত্তা রক্ষী ছাড়া গেট রয়েছে ১৯টি। ২০১৯ সালে ফরিদপুর ভাঙ্গা রেলপথের কাজ শেষ হয়।

## পরিষেবা
পুখুরিয়া রেলওয়ে স্টেশন দিয়ে রাজবাড়ী এক্সপ্রেস চলাচল করে।

## তথ্যসূত্র

বিষয়শ্রেণী:ফরিদপুর জেলার রেলওয়ে স্টেশন
পোশাক প্রদর্শনী

**পোশাক প্রদর্শনী** বলতে কোনও পোশাক নকশাবিদ (ফ্যাশন ডিজাইনার) দ্বারা আয়োজিত একটি অনুষ্ঠানকে বোঝায়, যেখানে তিনি তারা নকশাকৃত নতুন শৈলীর পোশাকগুলি (এবং অন্যান্য পরিধেয় অনুষঙ্গগুলি) জনসমক্ষে প্রদর্শন করেন। একে ইংরেজিতে **ফ্যাশন শো** নামে ডাকা হয়। পোশাক প্রদর্শনীগুলি সাধারণত একটি ঋতুর শুরুতে এক সপ্তাহ ধরে চলে, যাকে পোশাক প্রদর্শনী সপ্তাহ (ইংরেজিতে "ফ্যাশন উইক") বলা হয়। আন্তর্জাতিক অঙ্গনে বসন্ত/গ্রীষ্ম ও শরৎ/শীত এই দুই সময়ে পোশাক প্রদর্শনীগুলি অনুষ্ঠিত হয়ে থাকে। পোশাক প্রদর্শনীগুলি থেকে চলতি পোশাকের ধারাগুলি সৃষ্টি হয়ে থাকে। পাশ্চাত্যে সবচেয়ে গুরুত্বপূর্ণ দুইটি পোশাক প্রদর্শনী সপ্তাহ হল প্যারিসের পোশাক প্রদর্শনী সপ্তাহ এবং নিউ ইয়র্কের পোশাক প্রদর্শনী সপ্তাহ, যেগুলি বছরে দুইবার আয়োজন করা হয়। এছাড়া ইতালির মিলান, যুক্তরাজ্যের লন্ডন, জার্মানির বার্লিনে আয়োজিত পোশাক প্রদর্শনী সপ্তাহগুলিও গুরুত্বপূর্ণ।

পোশাক প্রদর্শনীতে সাধারণত কিছু ব্যক্তি পোশাক নকশাবিদের সৃষ্ট পোশাকগুলি পরিধান করে একটি বিশেষ মঞ্চের (ইংরেজি "রানওয়ে" Runway বা "র‍্যাম্প" Ramp) উপরে একের পর এক মিছিলের মতো করে বেরিয়ে আসে ও বিশেষ ভঙ্গিতে হেঁটে, থেমে ও দেহ ঘুরিয়ে ঘুরিয়ে পোশাকগুলিকে জনসমক্ষে প্রদর্শন করে। পোশাক পরিধানকারী এই ব্যক্তিদেরকে ইংরেজিতে (এবং কৃতঋণ শব্দ হিসেবে বাংলা ভাষাতেও) "মডেল" বলে এবং তাঁদের হাঁটাকে ইংরেজিতে "ক্যাটওয়াক" (Catwalk) বলে, বাংলায় যাকে "পোশাক প্রদর্শনী মিছিল" বলা চলে। মডেলদেরকে সরু মঞ্চের উপর দিয়ে অন্য মডেলদেরকে এড়িয়ে সাবধানে হাঁটতে হয়, যাতে দুর্ঘটনাবশত পড়ে না যেতে হয়; তাদেরকে দেখে মনে হয় যেন বিড়ালের মতো হাঁটছে; এখান থেকেই "ক্যাটওয়াক" কথাটি এসেছে।  মঞ্চে বিভিন্ন ধরনের আলো ফেলে ও বিশেষ ক্রিয়া-র (স্পেশাল ইফেক্ট) মাধ্যমে পোশাকগুলিকে আলোকিত করা হয়। অনেক সময় পেছনে বিশেষ সঙ্গীত বাজতে থাকে। প্রতিটি মডেল কোন্‌ ক্রমে কোন্‌ পোশাক পরে বের হয়ে আসবে, তা নকশাবিদ আগে থেকে নির্ধারণ করে রাখেন, এবং এর মাধ্যমে তাঁর পোশাক সঙ্কলনের উপর নিজস্ব বিবৃতি পরোক্ষভাবে প্রদান করেন। উপস্থিত সমঝদার দর্শকবৃন্দ মডেল-পরিহিত পোশাকগুলি দেখার মাধ্যমে নকশাবিদের পোশাকশৈলী সম্পর্কিত মানসিকতা ও পরোক্ষ বিবৃতি অনুধাবন করার চেষ্টা করেন , পোশাকগুলিকে চোখের দেখায় বিশ্লেষণ করেন এবং এগুলির সূক্ষ্ম কারুকাজগুলির তারিফ করেন।

## তথ্যসূত্র

## আরও দেখুন
* চল
* পোশাক নকশাবিদ

বিষয়শ্রেণী:সাংস্কৃতিক অনুষ্ঠান
বিষয়শ্রেণী:পোশাকের চল
এম শামসুল হক

**মেজর জেনারেল (অবঃ) এম শামসুল হক** (১ সেপ্টেম্বর ১৯৩১-২১ নভেম্বর ২০১৫) জাতীয় পার্টির রাজনীতিবিদ, সেনাকর্মকর্তা, চাঁদপুর-২ আসনের সংসদ সদস্য ও স্বাস্থ্য মন্ত্রী ছিলেন।

## জন্ম ও প্রাথমিক জীবন
এম শামসুল হক ১ সেপ্টেম্বর ১৯৩১ সালে চাঁদপুর জেলার মতলব উত্তর উপজেলার সুগন্ধি গ্রামে জন্মগ্রহণ করেন।

## সামরিক ও রাজনৈতিক জীবন
এম শামসুল হক ১৯৫৬ সালে এমবিবিএস পাস করে একই সালে সেনাবাহিনীতে যোগ দেন। ১৯৭১ সালে তিনি ঢাকা সেনানিবাসের ইস্ট পাকিস্তান এয়ারফোর্স ব্যাজে কর্মরত ছিলেন। ১৯৭১ সালের ২৬ মার্চের পর চলে যান গ্রামের বাড়িতে। এপ্রিল মাসে আগরতলা গিয়ে মুক্তিযোদ্ধাদের প্রশিক্ষণ ও যুদ্ধাহত মুক্তিযোদ্ধাদের চিকিৎসার দায়িত্ব নেন। তিনি মুক্তিযুদ্ধের সময় তিনি ১ নম্বর সেক্টরের অধীনে যুদ্ধ করেছিলেন। জেনারেল ওসমানী সেনাবাহিনীর জন্য পৃথক মেডিকেল কোর গঠন করলে ১৯৭১ সালের নভেম্বর মাসে তাকে দায়িত্ব দেন। তিনি বাংলাদেশ সশস্ত্র বাহিনীর মেডিকেল কোরের প্রথম মহাপরিচালক নিযুক্ত হয়ে ৫ এপ্রিল ১৯৮২ সাল পর্যন্ত ১১ বছর দায়িত্বে পালন করেন।

তিনি ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়ন নিয়ে চাঁদপুর-২ আসন থেকে পরপর দুইবার সংসদ সদস্য নির্বাচিত হয়েছিলেন। মার্চ ১৯৮২ সাল থেকে ডিসেম্বর ১৯৯০ সাল পর্যন্ত ৯ বছর বিভিন্ন সময়ে তিনি স্বাস্থ্য, পরিকল্পনা, সমাজকল্যাণ, বাণিজ্য, ত্রাণ ও পুনর্বাসন মন্ত্রণালয়ের মন্ত্রী হিসেবে দায়িত্ব পালন করেন।

## পারিবারিক জীবন
এম শামসুল হক বিবাহিত ছিলেন। তিনি দুই ছেলে ও দুই মেয়ের জনক। তার বড় ছেলে জেনারেল ফার্মাসিউটিক্যালস লিমিটেডের চেয়ারম্যান ও ব্যবস্থাপনা পরিচালক মমিনুল হক এবং ছোট ছেলে আনিসুল হক হলেন শিল্পপতি।

## মৃত্যু
এম. শামসুল হক ২১ নভেম্বর ২০১৫ ঢাকার সম্মিলিত সামরিক হাসপাতালে (সিএমএইচ) মৃত্যুবরণ করেন। তার অবদানের স্বীকৃতিস্বরূপ ঢাকা সেনানিবাসের আর্মড ফোর্সেস মেডিকেল কলেজ (এএফএমসি) অডিটোরিয়ামের নতুন নামকরণ করা হয়েছে 'মেজর জেনারেল এম শামসুল হক অডিটোরিয়াম'।

## আরও দেখুন

* তৃতীয় জাতীয় সংসদ সদস্যদের তালিকা (১৯৮৬)
* চতুর্থ জাতীয় সংসদ সদস্যদের তালিকা (১৯৮৮)

## তথ্যসূত্র

বিষয়শ্রেণী:১৯৩১-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:বাংলাদেশী সেনা কর্মকর্তা
বিষয়শ্রেণী:চাঁদপুর জেলার রাজনীতিবিদ
বিষয়শ্রেণী:মতলব উত্তর উপজেলার ব্যক্তি
বিষয়শ্রেণী:বৃহত্তর মতলবের রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:এরশাদের মন্ত্রিসভার সদস্য
বিষয়শ্রেণী:বাংলাদেশের বাণিজ্যমন্ত্রী
বিষয়শ্রেণী:জীবিত ব্যক্তি
ফ্লুই ডু টোইট

**জ্যাকোবাস ফ্রাঙ্কোস ফ্লুই ডু টোইট** (; জন্ম: ২ এপ্রিল, ১৮৬৯ - মৃত্যু: [১০ জুলাই, ১৯০৯) অরেঞ্জ ফ্রি স্টেটের জ্যাকোবসডাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ফ্লুই ডু টোইট**।

## খেলোয়াড়ী জীবন
১৮৯১-৯২ মৌসুমের একমাত্র টেস্টই ফ্লুই ডু টোইটের প্রথম-শ্রেণীর খেলোয়াড়ী জীবন সম্পন্ন হয়। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ফ্লুই ডু টোইট। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৮৯১-৯২ মৌসুমে ডব্লিউ.ডব্লিউ. রিডের নেতৃত্বাধীন ইংল্যান্ড দল দক্ষিণ আফ্রিকা গমন করে। সফরকারী দলের বিপক্ষে জি. ক্রিপস, সি.জি. ফিচার্ট ও ই.এ. হলিওয়েলের সাথে একযোগে টেস্ট অভিষেক পর্ব সম্পন্ন হয় তার। সফরকারী দল ইনিংস ও ১৮৯ রানের বিশাল ব্যবধানে জয়ী হয়। ডু টোইট ০ ও ২ রান করে উভয় ইনিংসেই অপরাজিত থাকেন। ১/৪৭ বোলিং পরিসংখ্যান গড়েন। ইংল্যান্ডের দলনেতার উইকেট পান তিনি ও একটি ক্যাচ তালুবন্দী করেন।

## দেহাবসান
১০ জুলাই, ১৯০৯ তারিখে মাত্র ৪০ বছর বয়সে ফ্রি স্টেটের লিন্ডলে এলাকায় ফ্লুই ডু টোইটের দেহাবসান ঘটে। তার মৃত্যুর বিশদ বিবরণ জানা যায়নি। উইজডেনে ঐ সময়ে তার মৃত্যুর কোন সংবাদ প্রকাশিত হয়নি।

## তথ্যসূত্র

## আরও দেখুন
* ফিলিপ হাচিনসন
* নিকোলাস থিউনিসেন
* এক টেস্টের বিস্ময়কারী
* ইস্টার্ন প্রভিন্স ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* ১৮৮৮-৮৯ ইংল্যান্ড ক্রিকেট দলের দক্ষিণ আফ্রিকা সফর

## বহিঃসংযোগ
* 
* 

## গ্রন্থপঞ্জি
#  *World Cricketers - A Biographical Dictionary* by Christopher Martin-Jenkins, published by Oxford University Press (1996).
#  *The Wisden Book of Test Cricket, Volume 1 (1877-1977)* compiled and edited by Bill Frindall, published by Headline Book Publishing (1995).

বিষয়শ্রেণী:১৮৬৯-এ জন্ম
বিষয়শ্রেণী:১৯০৯-এ মৃত্যু
বিষয়শ্রেণী:আফ্রিকানার ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
হীরা দেবী বাইবা

**হীরা দেবী বাইবা** ছিলেন ভারতের দার্জিলিং জেলার ভারতীয় লোকসংগীত গায়িকা এবং নেপালি লোক গানের প্রবর্তক হিসাবে তাঁরই নাম করা হয়। তাঁর 'চুরা ত হোইন অস্তুরা' (নেপালি: चुरा त होइन अस्तुरा) গানটিকে বলা হয়ে থাকে রেকর্ড করা প্রথম তামাং সেলো (নেপালি লোক গানের একটি ঘরানা)। হীরা দেবী বাইবা একমাত্র নেপালি লোক গায়ক, কলকাতার এইচএমভি থেকে যাঁর গানের অ্যালবাম বের হয়েছিল (১৯৭৪ এবং ১৯৭৮ সালে)। তিনি আকাশবাণীর একমাত্র প্রথম শ্রেণির  (গ্রেড- এ) নেপালি লোক গায়ক ছিলেন।

## জীবন এবং সংগীত
হীরা দেবী বাইবা কার্শিয়াংয়ের কাছাকাছি অম্বুটিয়া টি এস্টেটের একটি সংগীতকার পরিবারে জন্মেছিলেন এবং নেপালি লোক সংগীতশিল্পী ও সুরকারদের দীর্ঘ প্রজন্মের অন্যতম একজন ছিলেন। তাঁর পিতার নাম সিং মান সিং বাইবা এবং মায়ের নাম শেরিং ডোলমা। তাঁর ৪০ বছরের সংগীত জীবনে, তিনি প্রায় ৩০০টি লোক গান করেছেন। তাঁর পেশাদার সংগীত জীবন শুরু হয়েছিল ১৯৬৬ সালে কার্শিয়াংয়ে রেডিও নেপালের জন্য তিনটি গান রেকর্ড করার মধ্যে দিয়ে। তিনি ১৯৬৩ সাল থেকে ১৯৬৫ সাল পর্যন্ত কার্শিয়াংয়ের আকাশবাণী স্টেশনে ঘোষক হিসাবে কাজ করেছিলেন।

বাইবার জনপ্রিয় গানগুলির মধ্যে রয়েছে *ফারিয়া লায়াইদিয়্যাচন*, *ওরা দৌদি জান্দা*, *এবং রামরি তা রামরি*। বাবার প্রতি শ্রদ্ধা নিবেদন করে, বাইবা ২০০৮ সালে শিলিগুড়ির কাছে কদমতলায় তাঁর নিজের বাড়িতে এস এম বাইবা আন্তর্জাতিক সংগীত ও নৃত্য একাডেমি চালু করেছিলেন। হীরা বাইবা ১৯শে জানুয়ারী, ২০১১ সালে ৭১ বছর বয়সে নিজের বাড়িতে অগ্নিদগ্ধ হয়ে মারা যান। তাঁর দুই সন্তান আছেন নবনীত আদিত্য বাইবা এবং সত্য বাইবা।

## কন্যা ও পুত্রের শ্রদ্ধা নিবেদন
কিংবদন্তি হীরা দেবী বাইবার প্রতি শ্রদ্ধা নিবেদন করে, তাঁ দুই সন্তান সত্য বাইবা এবং নবনীত আদিত্য বাইবা ২০১৬-২০১৭ সালে তাঁর কয়েকটি বিখ্যাত একক গান পুনরায় রেকর্ড করেন এবং প্রকাশ করেন। 'আমা লাই শ্রদ্ধাঞ্জলি -মায়ের প্রতি শ্রদ্ধা' এই প্রকল্পের পরিচালনা ও দেখাশোনা করেছিলেন সত্য এবং নবনীত এর জন্য গান গেয়েছিলেন। এইভাবে তাঁরা এই ধারাকে আরও এগিয়ে নিয়ে গেছেন।

## পুরস্কার
হীরা দেবী ১৯৮৬ সালে দার্জিলিংয়ের নেপালি অকাদেমি কর্তৃক 'মিত্রসেন পুরস্কার' পেয়েছিলেন, ১৯৯৬ সালে সিকিম সরকার তাঁকে 'মিত্রসেন স্মৃতি পুরস্কার' দেন। ২০০১ সালে তিনি অগম সিং গিরি পুরস্কার এবং গোর্খা শহীদ সেবা সমিতির আজীবন সম্মাননা পুরস্কার পেয়েছিলেন। নেপাল সরকার তাঁকে গোর্খা দক্ষিণ বাহু (নেপালের নাইটহুড), সাধনা সম্মান এবং মধুরিমা ফুল কুমারী মাহাতো পুরস্কার দিয়েছিলেন।
## আরো দেখুন
* নবনীত আদিত্য বাইবা
* আমা লাই শ্রদ্ধাঞ্জলি অ্যালবাম
* নেপালি সংগীত
* তামাং সেলো

## তথ্যসূত্র

## বহিঃসংযোগ
* 
* হীরা দেবী বাইবার গান
*নবনীত আদিত্য বাইবার গান, আয়ে সাইয়াংবো
*নবনীত আদিত্য বাইবার গান, ফারিয়া ল্যায়দিয়েছেন
*নবনীত আদিত্য বাইবার গান, চুইয়া মা হা - ধান নাচ গীত
*নবনীত আদিত্য বাইবার গান, ধানকুটা - আমাদের লাহোর ভাইদের জন্য
*নবনীত আদিত্য বাইবার গান, ঝিলকে নাচায়কো - দাম্পু গীত

বিষয়শ্রেণী:দার্জিলিং জেলার ব্যক্তি
বিষয়শ্রেণী:পশ্চিমবঙ্গের সঙ্গীতশিল্পী
বিষয়শ্রেণী:১৯৪০-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:ভারতীয় লোক গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতে দুর্ঘটনাজনিত মৃত্যু
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:দার্জিলিঙের ব্যক্তি
বিষয়শ্রেণী:নেপালি লোকসঙ্গীত শিল্পী
বিষয়শ্রেণী:তামাং ব্যক্তি
ডি (প্রোগ্রামিং ভাষা)

**ডি** যা **ডিল্যাং**  নামেও পরিচিত, হচ্ছে ওয়াল্টার ব্রাইট ও ডিজিটাল মার্স কর্তৃক তৈরীকৃত এবং ২০০১ সালে মুক্তিপ্রাপ্ত মাল্টি-প্যারাডাইম সিস্টেম প্রোগ্রামিং ভাষা। আন্দ্রে আলেক্সান্দ্রেস্কু ২০০৭ সালে এর উন্নয়ন কাজে যোগ দেন। যদিও এটি সি++ কে পূনঃপ্রকৌশল করে তৈরী করা হয়েছে, তারপরও এটি একটি স্বতন্ত্র ভাষা। এটিতে সি++ এর কিছু মূল বৈশিষ্ট্যিকে পূনঃউন্নয়ন করা হয়েছে। পাশাপাশি এটিতে রুবি, পাইথন, সি#, জাভা ও আইফেলের মতো উল্লেখযোগ্য কিছু ভাষার বৈশিষ্ট্য অন্তর্ভুক্ত করা হয়েছে।

## কিছু উদাহরণ
### উদাহরণ ১
এই উদাহরণ প্রোগ্রামটি তার কমান্ড লাইনের যুক্তিগুলি মুদ্রণ করে। `main` ফাংশন একটি ডি প্রোগ্রামের এন্ট্রি পয়েন্ট, এবং `args` কমান্ড লাইন আর্গুমেন্ট প্রতিনিধিত্বমূলক স্ট্রিং একটি অ্যারে। ডি-তে একটি `string` হচ্ছে ক্যারেক্টারের একটি অ্যারে, যেটি ডি১ -এ `char[]` অথবা ডি২ তে `immutable(char)[]` এর প্রতিনিধিত্ব করে।


```d
import std.stdio: writefln;

void main(string[] args)
{
    foreach (i, arg; args)
        writefln("args[%d] = '%s'", i, arg);
}
```

### উদাহরণ ২
নীচে একটি সংক্ষিপ্ত প্রোগ্রামে বেশ কয়েকটি ডি ক্ষমতা এবং ডি নকশা ট্রেড-অফ গুলো দেখাচ্ছে। এটি `words.txt` নামের একটি পাঠ্য ফাইলের লাইনের উপরে পুনরাবৃত্তি করে, যার প্রতিটি লাইনে আলাদা শব্দ রয়েছে এবং সমস্ত শব্দ মুদ্রণ করে যা অন্য শব্দের অ্যানাগ্রাম।


```d
import std.stdio, std.algorithm, std.range, std.string;

void main() {
    dstring[] [dstring] signs2words;

    foreach (dchar[] w; lines(File("words.txt"))) {
        w = w.chomp().toLower();
        immutable key = w.dup.sort().release().idup;
        signs2words[key] ~= w.idup;
    }

    foreach (words; signs2words) {
        if (words.length > 1) {
            writefln(words.join(" "));
        }
    }
}
```


## তথ্যসূত্র

বিষয়শ্রেণী:প্রোগ্রামিং ভাষা
বিষয়শ্রেণী:সি প্রোগ্রামিং ভাষা পরিবার
বিষয়শ্রেণী:ক্লাস-ভিত্তিক প্রোগ্রামিং ভাষা
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:মুক্ত কম্পাইলার এবং ইন্টারপ্রেটার
বিষয়শ্রেণী:উচ্চস্তরের প্রোগ্রামিং ভাষা
বিষয়শ্রেণী:বহু-প্যারাডাইম প্রোগ্রামিং ভাষা
বিষয়শ্রেণী:বস্তু-সংশ্লিষ্ট প্রোগ্রামিং ভাষা
বিষয়শ্রেণী:পদ্ধতিমূলক প্রোগ্রামিং ভাষা
বিষয়শ্রেণী:২০০১-এ নির্মিত প্রোগ্রামিং ভাষা
বিষয়শ্রেণী:সিস্টেম প্রোগ্রামিং ভাষা
বিষয়শ্রেণী:২০০১-এর সফটওয়্যার
অভয়া হিরন্ময়ী

**অভয়া হিরন্ময়ী** (জন্ম ২৪ মে ১৯৮৯) একজন ভারতীয় নেপথ্য সঙ্গীতশিল্পী।
তিনি মালায়ালাম এবং তেলুগু ভাষায় গান গেয়েছেন এবং চলচ্চিত্রের জন্য সমবেত-গায়ক হিসাবে কাজ করেছেন।

## প্রাথমিক জীবন এবং শিক্ষা
অভয়া হিরন্ময়ী তিরুবনন্তপুরমের একটি সৃজনশীল পরিবারে জন্মগ্রহণ করেন।
তিনি ছোট থেকে সংগীতের কোনও চিরাচরিত প্রশিক্ষণ নেননি।
তিনি সংগীতের মূল বিষয়গুলি তাঁর মা লতিকার কাছ থেকে শেখেন এবং
পরোক্ষভাবে আরও জ্ঞান অর্জন করেন, তাঁঁর কাকার দেওয়া সংগীত পাঠ শুনে শুনে।
তাঁঁর মা ছিলেন সংগীতে স্নাতকোত্তর এবং প্রফেসর নিয়াত্তিঙ্কর এম কে মোহনচন্দ্রনের শিষ্য।
তাঁর বাবা জি মোহন দূরদর্শন কেন্দ্রের অনুষ্ঠান নির্মাতা ছিলেন।
তাঁঁর কাকা ছিলেন স্বাতী তিরুনাল সংগীত মহাবিদ্যালয়ের অধ্যাপক।

হিরন্ময়ী তিরুবনন্তপুরমে বেড়ে ওঠেন যেখানে তিনি কার্মেল স্কুলে পড়াশোনা করেছিলেন।
সংগীতে কর্মজীবন গড়ার আগে তিনি ইঞ্জিনিয়ারিং নিয়ে পড়াশোনা করেছিলেন।
সংগীতশিল্পী গোপী সুন্দর ও অভয়া হিরন্ময়ী একত্রে বসবাসের সম্পর্ক স্থাপন করেছিলেন,
এবং জুলাই ২০১৮ সালে তিনি ব্যক্ত করেন যে তাঁঁরা ৯ বছর এক সাথে ছিলেন। 

## কর্মজীবন
হিরন্ময়ী তাঁর কর্মজীবন শুরু করেছিলেন ২০১৪ সালে মালায়ালাম চলচ্চিত্রের গানের
জন্য সমর্থনকারী কণ্ঠ হিসাবে কাজ করার মাধ্যমে।
তিনি চলচ্চিত্র জগতে আত্মপ্রকাশ করেন *[[নাকু পেন্টা নাকু টাকা|নাকু পেণ্ডা, নাকু টাকা]]* চলচ্চিত্রে একই নামের গানের মাধ্যমে,
যেখানে তিনি সোয়াহিলি ভাষায় গান গেয়েছিলেন।
এই চলচ্চিত্রের সুরকার এবং এই গানের মূল গায়ক ছিলেন গোপী সুন্দর।
এরপর তিনি দিলীপ এবং মমতা মোহনদাস অভিনীত *[[টু কান্ট্রিজ (মালয়ালম চলচ্চিত্র)|টু কান্ট্রিজ]]* চলচ্চিত্রে গোপী সুন্দর সুরারোপিত *থান্নে থান্নে* গানে কণ্ঠ দেন।
একই বছর, তিনি তেলুগু চলচ্চিত্র মল্লী মল্লী ইদি রানী রোজুর জন্য *ছোটি জিন্দেগি* গানটি গেয়েছিলেন।

২০১৬ সালে তিনি *[[জেমস এবং অ্যালিস]]* চলচ্চিত্রের রোমান্টিক গাথা *মষ়য়ে মষ়য়ে* গানে কার্তিকের সঙ্গে কণ্ঠ মেলান এবং
এরপর তিনি প্রয়াত দীপন পরিচালিত সত্য - ম্যান অন দ্য রোড চলচ্চিত্রে গান করেন।

২০১৭ সালে তাঁঁর গাওয়া মালায়ালাম ছবি *গুডালোচনার* কোঝিকোড ও তাঁর দেহাতী গান সম্পর্কিত গোপী সুন্দর সুরারোপিত
*কোয়িকোডের গান*-এর মুক্তির পরে তাৎক্ষণিক জনপ্রিয় হয়ে ওঠে এবং এশিয়াভিশন অ্যাওয়ার্ডসে তাঁঁর প্রথম পুরস্কার পান।

২০১৯ সালে তিনি সুদীপ যোশীএবং গীতিকার সুদীপ পরিচালিত হ্যাপী সর্দার নামক মালয়ালম চলচ্চিত্রে *শাদী মেঁঁ আনা* গানটিতে গলা দিয়েছেন।
একই বছরে তিনি রোশন এন্ড্রিউজ পরিচালিত প্রতি পূবনকোষ়ি চলচ্চিত্রে *এনিন্না এনিদেন্না* গানটি গেয়েছেন।

## ডিস্কোগ্রাফি

## তথ্যসূত্র

## বহিঃসংযোগ
* 

বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ভারতীয় লোক গায়িকা
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:ভারতীয় পপ গায়িকা
বিষয়শ্রেণী:ভারতীয় নেপথ্য গায়িকা
বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:ভারতীয় পপ-লোক সঙ্গীতশিল্পী
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:তিরুবনন্তপুরমের সঙ্গীতশিল্পী
বিষয়শ্রেণী:ভারতীয় লোক গায়ক
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:মালয়ালম চলচ্চিত্র অভিনেত্রী
কিকে সেতিয়েন

**এনরিকে সেতিয়েন সোলার** (জন্ম: ২৭ সেপ্টেম্বর ১৯৫৮), যিনি **কিকে সেতিয়েন** নামে পরিচিত, একজন স্পেনীয় পেশাদার ফুটবলার, যিনি সেন্ট্রাল মিডফিল্ডার হিসেবে খেলতেন এবং একজন ফুটবল ম্যানেজার। তিনি বর্তমানে লা লিগার দল বার্সেলোনার ম্যানেজার হিসেবে দায়িত্ব পালন করছেন।

## ম্যানেজার হিসেবে পরিসংখ্যান

## অর্জন
### খেলোয়াড়
;আতলেতিকো মাদ্রিদ
*স্পেনীয় সুপার কাপ: ১৯৮৫

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৮-এ জন্ম
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:১৯৮৬ ফিফা বিশ্বকাপের খেলোয়াড়
বিষয়শ্রেণী:ফুটবল ম্যানেজার
বিষয়শ্রেণী:লা লিগার ম্যানেজার
বিষয়শ্রেণী:ফুটবল ক্লাব বার্সেলোনার ম্যানেজার
বিষয়শ্রেণী:আতলেতিকো মাদ্রিদের ফুটবলার
বিষয়শ্রেণী:লেভান্তে ইউনিয়ন দেপোর্তিভার খেলোয়াড়
বিষয়শ্রেণী:ক্লাব দেপোর্তিবো লোগ্রোনিয়েসের ফুটবলার
বিষয়শ্রেণী:রিয়াল রেসিং ক্লাব সান্তান্দেরের খেলোয়াড়
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:সান্তান্দেরের (স্পেন) ফুটবলার
তালমা রেলওয়ে স্টেশন

**তালমা রেলওয়ে স্টেশন** বাংলাদেশের ঢাকা বিভাগের ফরিদপুর জেলার নগরকান্দা উপজেলার তালমা ইউনিয়নের তালমা গ্রামে অবস্থিত একটি রেলওয়ে স্টেশন।

## ইতিহাস
রাজবাড়ী থেকে ফরিদপুর পর্যন্ত প্রথম রেলপথ তৈরি হয় ১৮৯৯ সালে। এরপর অব্যবস্থাপনা ও লোকসানের কারণে রেল কর্তৃপক্ষ ১৯৯৮ সালের ১৫ মার্চ বন্ধ করে দেয় ঐতিহ্যবাহী রাজবাড়ী-ফরিদপুর রেল রুট। পরবর্তীকালে এ অঞ্চলের মানুষের দাবী ও পদ্মা সেতু নির্মাণের  পরিপ্রেক্ষিতে সরকার ২০১০ সালে রাজবাড়ী থেকে ফরিদপুর রেলওয়ে স্টেশন পর্যন্ত পুননির্মাণ কাজ শুরু হয়। ২০১৪ সালের ৭ আগস্ট একটি আন্তঃনগর ট্রেন চলাচলের মধ্য দিয়ে পরীক্ষামূলকভাবে পুনরায় চালু করা হয় রাজবাড়ী-ফরিদপুর রেল যোগাযোগ। তারপর ফরিদপুর স্টেশন থেকে ভাঙ্গা পর্যন্ত  পুননির্মাণ কাজ শেষ হয় ২০১৯ সালে। ফরিদপুর-ভাঙ্গা রেললাইনের স্টেশন হিসেবে **তালমা রেলওয়ে স্টেশন** তৈরি করা হয়।

## পরিষেবা

**তালমা রেলওয়ে স্টেশন** দিয়ে মধুমতি এক্সপ্রেস, রাজবাড়ী এক্সপ্রেস এবং নকশীকাঁথা কমিউটার ট্রেন চলাচল করে।

এছাড়াও **তালমা রেলওয়ে স্টেশন** দিয়ে বেনাপোল এক্সপ্রেস ও সুন্দরবন এক্সপ্রেস চলাচল করে। তবে **তালমা রেলওয়ে স্টেশনে** ট্রেন দুটির স্টপেজ নেই।

## তথ্যসূত্র

বিষয়শ্রেণী:ফরিদপুর জেলার রেলওয়ে স্টেশন
জামাতুলা

**জামাতুলা** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷

## তথ্যসূত্র
বাতাসী

**বাতাসী** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি নেপাল সীমান্তের নিকট অবস্থিত৷

## ভূগোল

### অবস্থান
বাতাসির অবস্থান .

ডিস্ট্রিক্ট সেন্সাস হ্যান্ডবুক, দার্জিলিং, ২০১১-এর ৩৬৩ পৃষ্ঠায় খড়িবাড়ি সিডি ব্লকের মানচিত্রে শ্যামধনকে জনগণনা নগর হিসাবে দেখানো হয়েছে যদিও ২০১১ সালের আদমশুমারিতে বাতাসিকে একটি পৃথক জনবহুল স্থান হিসাবে চিহ্নিত করা হয়নি। 

তরাই অঞ্চলে হিমালয়ের পাদদেশে বিস্তৃত ভূমি অবস্থিত।  পশ্চিমে, মেচি নদী নেপাল সীমান্ত  বরাবর অবস্থিত।  জমির সমগ্র অধিকাংশ কৃষি জমি, চা বাগান এবং বন এবং ছোট ছোট গ্রামের সমষ্টি, ১৯৮.০২ কিমি২ (৭৬.৪৬ মি২) এলাকা নিয়ে গঠিত।  গ্রাম এলাকাগুলি হলো (গ্রাম পরিষদ)  বাতাসি, শ্যামধন, গন্ডগোল, কুঙ্গুরপুর, বদরাজোত, পশ্চিম বদরাজোত, বুদসিং, শেবায়রাম, হাটখোলা।

### এলাকার তথ্য
মানচিত্রটি দার্জিলিং জেলার শিলিগুড়ি মহকুমাকে দেখায়।  এই অঞ্চলটি হিমালয়ের পাদদেশ জুড়ে বিস্তৃত এবং উত্তর থেকে দক্ষিণে আলতোভাবে ঢালু একটি সমতল ভূমি।  উত্তরের অংশটিকে তরাই অঞ্চল হিসাবে উল্লেখ করা হলেও বৃহত্তর দক্ষিণ অংশটি ডুয়ার্স অঞ্চলের পশ্চিম হিসেবে গড়ে উঠেছে।  যেখানে জনসংখ্যার ৫৫.১১% গ্রামীণ এলাকায় বাস করে এবং ৪৪.৮৯% মানুষ শহরে বাস করে।  পশ্চিম দিকে মেচি নদী নেপালের সাথে একটি দীর্ঘ সীমান্ত তৈরি করেছে।  পূর্ব দিকে মহানন্দা নদী বাংলাদেশের সাথে একটি নাতিদীর্ঘ সীমান্ত তৈরি করেছে।

দ্রষ্টব্য: মানচিত্রটি উপবিভাগের কিছু উল্লেখযোগ্য স্থান উপস্থাপন করে।  মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রে পরিষ্করভাবে দেখানো হয়েছে৷

## পরিবহন
বাতাসী মোড় একটি চৌমাথা মোড়, এখানে শ্যামধনজোত এবং বাতাসি হাটের রাস্তাগুলি এসে বাতাসী রোডে মিশেছে। এখান থেকে শিলিগুড়ি, খড়িবাড়ির বাস, অটো গাড়ি পাওয়া যায়, তাছাড়া আশেপাশের জায়গাগুলিতে যাওয়ার জন্য টোটো পাওয়া যায়। এবং বাতাসীতে একটি ছোটো রেলস্টেশনও আছে।

কাটিহার-শিলিগুড়ি লাইনে বাতাসিতে একটি রেলস্টেশন আছে। এটি শিলিগুড়ি থেকে ৩১.৬ কিমি (১৯.৬ মি দূরত্বে অবস্থিত)।

## শিক্ষা

বাতাসিতে দুটি সরকারি উচ্চ বিদ্যালয় রয়েছে শাস্ত্রীজি এবং শ্যামধন নামে, অধিকারীতে একটি উচ্চবিদ্যালয় আছে আর তাছাড়া অনেক সরকারি ও বেসরকারি প্রাথমিক বিদ্যালয় রয়েছে।

* বাতাসী শাস্ত্রীজি উচ্চ বিদ্যালয়। ১৯৬৭ সালে শুরু হয়। ৫ম-দ্বাদশ শ্রেণী।
* শ্যামধনজোত উচ্চ বিদ্যালয়টি ১৯৯৯ সালে শুরু হয়েছিল। এখানে পঞ্চম শ্রেণি পর্যন্ত একটি প্রাথমিক বিদ্যালয়ও রয়েছে।
* অধিকারী কৃষ্ণকান্ত উচ্চ বিদ্যালয় ১৯৬৯ সালে শুরু হয়। পঞ্চম-দ্বাদশ শ্রেণি।
* দুলালজোত নেপালি উচ্চ বিদ্যালয়। ২০০৯ সালে শুরু হয়।
* রবীন্দ্র হিন্দি প্রাথমিক বিদ্যালয়। ১৯৬৮ সালে শুরু হয়।
* ব্লু হেভেন একাডেমি, ইংরেজি স্কুল। ২০০০ সালে শুরু হয়। বেসরকারি বিদ্যালয়।
* এমজিডি এডু কেয়ার ইংলিশ প্রাইভেট স্কুল। ২০০৩ সালে শুরু হয়।
* বিবেকানন্দ শিশু তীর্থ প্রাইভেট স্কুল। ২০০৪ সালে শুরু হয়েছিল।
* শ্রী সারদা শিশু তীর্থ স্কুল। ২০০৬ সালে শুরু হয়। বেসরকারি স্কুল।
* সারদা বিদ্যা ফার্ট স্কুল। ২০০৫ সালে শুরু হয়। বেসরকারি স্কুল।

## তথ্যসূত্র

বিষয়শ্রেণী:দার্জিলিং জেলার গ্রাম
মো. সাইফুল আলম

লেফটেন্যান্ট জেনারেল **মো. সাইফুল আলম**, এসইউপি, বিএসপি, এনডিসি, পিএসসি, পিএইচডি হলেন বাংলাদেশ সেনাবাহিনীর সাবেক একজন ঊর্ধ্বতন কর্মকর্তা যিনি জাতীয় প্রতিরক্ষা কলেজের কমান্ড্যান্ট ছিলেন। ইতিপূর্বে তিনি কোয়ার্টার মাস্টার জেনারেল হিসেবে কর্মরত ছিলেন। লেফটেন্যান্ট জেনারেল পদে পদোন্নতির পূর্বে তিনি প্রতিরক্ষা গোয়েন্দা মহাপরিদপ্তরের মহাপরিচালক ছিলেন।

## কর্মজীবন
সাইফুল আলম ২৭ জুন ১৯৮৬ সালে বাংলাদেশ মিলিটারি একাডেমির ১৪তম দীর্ঘমেয়াদী কোর্সে কমিশনপ্রাপ্ত হন। তিনি তার বিএমএ দীর্ঘমেয়াদী কোর্সে সর্ড অব অনার এবং অ্যাকাডেমিক স্বর্ণপদক অর্জন করেন। তিনি ১১তম পদাতিক ডিভিশনের অধীনে একটি পদাতিক ব্রিগেডের কমান্ডার ছিলেন। ১১তম পদাতিক ডিভিশনের জেনারেল অফিসার কমান্ডিং এবং বগুড়া সেনানিবাসের এরিয়া কমান্ডার হিসেবে দায়িত্ব পালন করার পর, ২৮ ফেব্রুয়ারি ২০২০ সালে তাকে প্রতিরক্ষা গোয়েন্দা মহাপরিদপ্তরের মহাপরিচালক হিসেবে নিয়োগ দেওয়া হয়।

বগুড়ায় ১১ পদাতিক ডিভিশনে জিওসি হিসেবে দায়িত্ব পালনের পূর্বে তিনি ৭ম পদাতিক ডিভিশনের জেনারেল অফিসার কমান্ডিং (জিওসি) এবং বরিশাল শেখ হাসিনা সেনানিবাসের এরিয়া কমান্ডার হিসেবে দায়িত্ব পালন করেন। তিনি ডিফেন্স সার্ভিসেস কমান্ড অ্যান্ড স্টাফ কলেজ, মিরপুরের ডিরেক্টিং স্টাফ হিসেবেও কাজ করেছেন। এছাড়াও তিনি বাংলাদেশ মিলিটারি একাডেমি (বিএমএ) এবং স্কুল অফ ইনফ্যান্ট্রি অ্যান্ড ট্যাকটিক্স (এসআইএন্ডটি)-এর কমান্ড্যান্ট হিসেবে দায়িত্ব পালন করেছেন। তিনি বাংলাদেশ মিলিটারি একাডেমিতে (বিএমএ) প্লাটুন কমান্ডার ছিলেন।

৫ জুলাই ২০২১ সালে, আলমকে বাংলাদেশ সেনাবাহিনীর সদর দপ্তরে কোয়ার্টার মাস্টার জেনারেল হিসেবে নিয়োগ দেওয়া হয়। ২৯ জানুয়ারি ২০২৪ সালে তাকে জাতীয় প্রতিরক্ষা কলেজ, বাংলাদেশের কমান্ড্যান্ট হিসেবে নিয়োগ দেওয়া হয়।

আগস্ট ২০২৪ সালে তিনি পররাষ্ট্র মন্ত্রণালয়ে যুক্ত হন।

৩ সেপ্টেম্বর ২০২৪ সালে, তার ব্যাংক হিসাব বাংলাদেশ ব্যাংকের বাংলাদেশ ফাইন্যান্সিয়াল ইন্টেলিজেন্স ইউনিট (বিএফআইইউ) দ্বারা জব্দ করা হয়। একই সাথে তার স্ত্রী ও সন্তানদের নামে থাকা ব্যাংক হিসাব এবং তাদের মালিকানাধীন ব্যবসার ব্যাংক হিসাবও স্থগিত করার নির্দেশ দেওয়া হয়। ১১ সেপ্টেম্বর ২০২৪ সালে তাকে বাধ্যতামূলক অবসরে পাঠানো হয়।

## তথ্যসূত্র



বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশ সেনাবাহিনীর জেনারেল
বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
বিষয়শ্রেণী:বাংলাদেশী জেনারেল
বিষয়শ্রেণী:জীবিত ব্যক্তি
ইনামুল হক (বিজ্ঞানী)

**ইনামুল হক** (অসমীয়া: ইনামুল হক) (১ মার্চ ১৯৪০ - ২ ফেব্রুয়ারি ২০১৪) রসায়নবিজ্ঞানের একজন প্রখ্যাত ভারতীয় বংশোদ্ভূত প্রভাষক ছিলেন। তিনি একজন দুর্দান্ত দূরদর্শী এবং অসমের কেমিস্ট্রি সম্পর্কিত একজন নিবেদিত শিক্ষক ছিলেন। ২০১৪ সালের ২ ফেব্রুয়ারি তিনি মারা যান।

## প্রথম জীবন
ইনামুল হকের জন্ম সিভাসাগর, আসাম, ভারত এর মুরবাজারের একটি ছোট্ট গ্রামে।
## ক্যারিয়ার
তিনি ১৯৬৩ সালে কটন কলেজ প্রভাষক হিসাবে কর্মজীবন শুরু করেছিলেন। তারপরে তিনি সিবসাগর কলেজ (১৯৬৩ -১৯৬৫) এ যোগ দেন যেখানে তিনি ইম্পেরিয়াল কলেজ লন্ডন যান (১৯৬৫) -৬৮) গবেষণা কাজ অনুসরণ। তিনি স্পেকট্রোস্কোপি এ কাজ করেছিলেন এবং ১৯৮৮ সালে লন্ডন বিশ্ববিদ্যালয় দ্বারা পিএইচডি ডিগ্রি অর্জন করেছিলেন।

বিদেশ থেকে ফিরে আসার পরে তিনি ডিব্রুগড় বিশ্ববিদ্যালয় যোগদান করেন এবং ২০০৩ সালে সেখান থেকে অবসর গ্রহণ করেন। ডিব্রুগড় বিশ্ববিদ্যালয় থাকাকালীন তিনি তাঁর অধীনে ১৫ টি পিএইচডি এস তৈরি করেছিলেন এবং খ্যাতিমান ৪৫ টি বৈজ্ঞানিক গবেষণাপত্র প্রকাশ করেছেন জার্নাল। তাকে আদালত, কার্যনির্বাহী কাউন্সিল, একাডেমিক কাউন্সিল, পিজি বোর্ড এবং ডিব্রুগড় বিশ্ববিদ্যালয় ইউজি বোর্ডের সদস্য হওয়ার দায়িত্ব অর্পণ করা হয়েছিল। তিনি একটি সংক্ষিপ্ত সময়ের জন্য ডিব্রুগড় বিশ্ববিদ্যালয় এর উপাচার্য হিসাবেও কাজ করেছিলেন। 
## সল্ট ব্রুক একাডেমিতে জীবন
অবসর গ্রহণের পরে তিনি সল্ট ব্রুক একাডেমি আসামের ডিব্রুগড়কে রেক্টর হিসাবে যোগদান করেন। তরুণ শিক্ষার্থীদের ভবিষ্যত গড়তে শেখাতে তিনি তাঁর অবসর জীবন উৎসর্গ করেছিলেন। তিনি সল্ট ব্রুক একাডেমির প্রতিটি শিক্ষার্থীর অনুপ্রেরণার উৎস ছিলেন। তিনি সেখানে রসায়ন শিখিয়েছিলেন।
গ্রুপ ফটো ২০১১. জেপিজি|থাম্ব | সল্ট ব্রুক একাডেমি, ২০১১ এর অনুষদ সহ বার্ষিক গ্রুপ ফটো

## মৃত্যু
সল্ট ব্রুক একাডেমিতে একজন রেক্টর হিসাবে থাকাকালীন তিনি ক্যান্সার এর শরণাপন্ন হন। ২ ফেব্রুয়ারি, ২০১৪ এ তিনি তার শেষ নিঃশ্বাস ত্যাগ করেছিলেন।
## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:ডিব্রুগড় জেলা থেকে লোক
বিষয়শ্রেণী:অসম থেকে বিজ্ঞানী
বিষয়শ্রেণী:২০১৪-এ মৃত্যু
বিষয়শ্রেণী:ডিব্রুগড় জেলার ব্যক্তি
বিষয়শ্রেণী:আসামের বিজ্ঞানী
বিষয়শ্রেণী:যুক্তরাজ্যে ভারতীয় প্রবাসী
বিজয় কুমার সরস্বত

**বিজয় কুমার সরস্বত** একজন ভারতীয় বিজ্ঞানী যিনি পূর্বে প্রতিরক্ষা গবেষণা ও উন্নয়ন সংস্থার (ডিআরডিও) মহাপরিচালক এবং ভারতীয় প্রতিরক্ষা মন্ত্রীর মুখ্য বৈজ্ঞানিক উপদেষ্টার দায়িত্ব পালন করেছিলেন।  তিনি ৩১ মে ২০১৩ এ অবসর গ্রহণ করেছেন এবং বর্তমানে এনআইটিআই আইয়্যাং অর্থাৎ ভারতের পরিকল্পনা কমিশনের সদস্য এবং জওহরলাল নেহেরু বিশ্ববিদ্যালয়ের চ্যান্সেলর।

সরস্বত পৃথ্বী ক্ষেপণাস্ত্রের বিকাশ এবং ভারতীয় সশস্ত্র বাহিনীতে এর অন্তর্ভুক্তির মূল বিজ্ঞানী।  তিনি ভারত সরকার থেকে পদ্মশ্রী এবং পদ্মভূষণের প্রাপক।

## প্রথম জীবন
গোয়ালিয়রের ডানোলি এলাকায় ২৫ মে, ১৯৪৯-এ জন্মগ্রহণ করেন, সরস্বত ইঞ্জিনিয়ারিং বিষয়ে স্নাতক মাধব ইনস্টিটিউট অফ টেকনোলজি অ্যান্ড সায়েন্স গোয়ালিয়র, এম.পি. থেকে শেষ করেছেন।  তিনি ইঞ্জিনিয়ারিং অব ইঞ্জিনিয়ারিং ইন্ডিয়ান ইনস্টিটিউট অফ সায়েন্স (আইআইএসসি) থেকে ডিগ্রি অর্জন করেছেন এবং তারপরে ওসমানিয়া বিশ্ববিদ্যালয় থেকে প্রপালশন ইঞ্জিনিয়ারিংয়ে ডক্টরেট করেছেন। 
## অনার্স
সরস্বত ন্যাশনাল একাডেমি অফ ইঞ্জিনিয়ারিং, ই্যারোনটিকাল সোসাইটি অফ ইন্ডিয়া, অ্যাস্ট্রোনটিকাল সোসাইটি অফ ইন্ডিয়া এবং ইনস্টিটিউশন অফ ইঞ্জিনিয়ার্সের সহযোগী।  তিনি সমীরের গভর্নিং কাউন্সিলের সদস্য এবং এআইসিটিইর গবেষণা বোর্ড, সিএসআইআর ল্যাবস এবং ওসমানিয়া বিশ্ববিদ্যালয়ের বোর্ড অব স্টাডির সদস্য।  তিনি চেয়ারম্যান, দহন ইনস্টিটিউট (ভারতীয় বিভাগ), এবং ভারতের অ্যারোনটিকাল সোসাইটি (হায়দ্রাবাদ শাখা)।  ড। সরস্বত সমালোচনামূলক ক্ষেপণাস্ত্র প্রযুক্তির সংখ্যার উন্নয়নের অগ্রদূত যিনি এর কারণেই অস্বীকার করেছিলেনক্ষেপণাস্ত্র প্রযুক্তি নিয়ন্ত্রণ ব্যবস্থা, এভাবে ভারতকে ক্ষেপণাস্ত্র প্রযুক্তিগুলিতে স্বনির্ভর করে তোলে।  তিনি বিভিন্ন কমিটির প্রধান হয়েছেন জাতীয় গুরুত্ব।

সরস্বত ডিআরডিও সায়েন্টিস্ট অফ দ্য ইয়ার অ্যাওয়ার্ড - ১৯৮৭, ন্যাশনাল অ্যারোনটিকাল প্রাইজ - ১৯৯৩, ডিআরডিও টেকনোলজি ট্রান্সফার অ্যাওয়ার্ড - ১৯৯৯ এবং পারফরম্যান্স এক্সিলেন্স অ্যাওয়ার্ড - ১৯৯৯ পেয়েছিলেন। জাতির পক্ষে তাঁর অসামান্য অবদানের জন্য তাকে ভূষিত করা হয়েছে  পদ্মশ্রী ১৯৯৮ সালে  এবং পদ্মা ভূষণ ২০১৩ জানুয়ারী ২০১০ এবং ডিসেম্বর ২০১২-এ তাকে সরদার বল্লভভাই জাতীয় প্রযুক্তি ইনস্টিটিউট, সুরত থেকে সম্মানসূচক ডক্টরেট দেওয়া হয়েছে, এসআরএম বিজ্ঞান ও প্রযুক্তি ইনস্টিটিউট চেন্নাই এবং যথাক্রমে জওহরলাল নেহেরু টেকনোলজিকাল বিশ্ববিদ্যালয়, হায়দ্রাবাদ।  ২০১১ সালে তিনি আর্যভট্ট পুরস্কার পেয়েছিলেন।

## সমস্যা এবং বিতর্কগুলি
অভ্যন্তরীণ নিরীক্ষণের রিপোর্ট এবং ভি.জি. সরস্বতের অনেক সিদ্ধান্তের উপরে লাল পতাকা উত্থাপনের পরে, প্রতিরক্ষা মন্ত্রক তার আর্থিক ক্ষমতার উপর কঠোর বিধিনিষেধ আরোপের সিদ্ধান্ত নিয়েছে।  ২০১৩ সালে ভারত সরকার ডিআরডিওর প্রধান হিসাবে তাঁর মেয়াদ বাড়িয়েছিল।তিনি সম্প্রতি একটি বিতর্কিত বক্তব্য দিয়েছিলেন যে ইন্টারনেটটি কেবল জম্মু ও কাশ্মীরের নোংরা ফিল্ম দেখা হত, সুতরাং অর্থনীতির উপর তাৎপর্যপূর্ণ প্রভাব ফেলেনি।

## তথ্যসূত্র

বিষয়শ্রেণী:মধ্যপ্রদেশের বিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:বিজ্ঞান ও প্রকৌশলে পদ্মশ্রী প্রাপক
বিষয়শ্রেণী:১৯৪৯-এ জন্ম
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোয়ালিয়র জেলার ব্যক্তি
বিষয়শ্রেণী:ভারতীয় সামরিক প্রকৌশলী
বিষয়শ্রেণী:ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:বিজ্ঞান ও প্রকৌশলে পদ্মভূষণ প্রাপক
আটলান্টিক সেতু, পানামা

পানামা খালের উপর তৃতীয় সেতুটি **আটলান্টিক ব্রিজ** নামে পরিচিত, এটি কলোনর কলোন শহরে একটি সড়ক সেতু, যা খালের আটলান্টিক প্রবেশপথকে অতিক্রম করে। খালের প্রশান্ত মহাসাগরের পাশে অবস্থিত *ব্রিজ অফ দ্য আমেরিকাস* এবং সেন্টেনিয়াল ব্রিজ এর পরে এটি পানামা খালের উপর তৃতীয় সেতু।

এর পাশেই আরও একটি সেতু ছিল, যা নভেম্বর ২০১৮ সালে ভেঙে ফেলা হয়, যা ১৯৪২ সালে নির্মিত হয়েছিল।

সেতুটি একটি দ্বি-পাইলন, দ্বি-তল, কংক্রিট গার্ডার, তার সংযুক্ত সেতু, যার মূল স্প্যান ৫৩০ মিটার (১,৭৪০ ফুট) এবং দুটি পাশের স্প্যান ২৩০ মিটার (৭৫০ ফুট) দীর্ঘ। সেতুর পূর্ব এবং পশ্চিমের সংযোগ পথগুলি যথাক্রমে ১,০৭৪ মিটার (৩,৫২৪ ফুট) এবং ৭৫৬ মিটার (২,৪৮০ ফুট) দীর্ঘ। এই সেতুটি এইচপিডিআই এবং লুই বার্গার গোষ্ঠী এর সমন্বয়ে গঠিত চায়না কমিউনিকেশন কনস্ট্রাকশন কোম্পানি (সিসিসিসি) দ্বারা নকশা করা হয় এবং ভিঞ্চি কনস্ট্রাকশন দ্বারা নির্মিত হয়।
## পথ
এই সেতুটি পূর্বের বলিভার হাইওয়ে এবং অনুন্নত পশ্চিমাঞ্চলের মধ্যে স্থানীয় সংযোগ সড়কের (এখনও নামবিহীন) একটি অংশ। এটি নিকটবর্তী পানামা খালের ফেরি ব্যবস্থাকে প্রতিস্থাপন করে। এটি কুলেব্রা কাটের (পুয়েন্ট সেন্টেনারিও) উত্তরের একমাত্র সেতু।
## নির্মাণ
সেতুটি নির্মাণের জন্য তিনটি কনসোর্টিয়াম দরপত্র জমা করার জন্য অনুমোদন দেওয়া হয়: অ্যাকিয়ানা ইনফ্রায়েস্ট্রাকচারস-ট্রেডেকো (স্পেন এবং মেক্সিকো), ওডব্রেক্ট-হুন্ডাই জয়েন্ট ভেঞ্চার (ব্রাজিল এবং কোরিয়া) এবং ভিঞ্চি কনস্ট্রাকশন গ্রান্ড প্রজেটস (ফ্রান্স)। দরপত্রগুলি আগস্ট ২০১২ সালে গৃহীত হয়।

২০১২ সালের অক্টোবরে পানামা খাল কর্তৃপক্ষ আটলান্টিক পাশের তৃতীয় (স্থায়ী) সেতু নির্মাণের জন্য ফরাসি সংস্থা ভিঞ্চি কনস্ট্রাকশনকে $৩৬৬ মিলিয়ন মার্কিন ডলার মূল্যের একটি চুক্তি প্রদান করে। সে সময় সেতুটির কোনও নাম ছিল না, তবে তৃতীয় সেতু এবং আটলান্টিক পাশের সেতু, পাশাপাশি আটলান্টিক সেতু নামটি ব্যবহৃত হয়।

সেতু এবং সংযোগ সেতুগুলির নির্মাণ কাজ, যা জানুয়ারী ২০১৩ সালে শুরু হয়। সেতুর নির্মাণ সম্পূর্ণ করতে সাড়ে তিন বছর সময় নেওয়ার পরিকল্পনা করা হয় এবং ২০১৬ সালে এটি সমাপ্ত হবে বলে আশা করা হয়। সেতুটির মূল স্প্যানটি ৬ সেপ্টেম্বর ২০১৮ সালে কীড করা হয়েছিল (একক দফায় যোগ করা হয়)। পানামার রাষ্ট্রপতি লরেন্টিনো করটিজো এবং পানামা খালের প্রশাসক জর্জে কুইজানো শুক্রবার ২ আগস্ট ২০১৯ সালে সেতুটি উন্মোচন করেন।


File:Atlantic Bridge Panama West 19 March 2018.jpg|নির্মাণের সময় আটলান্টিক সেতুর পশ্চিম দিক (১৯ মার্চ ২০১৮)
File:Atlantic Bridge.jpg|আটলান্টিক সেতুর নির্মাণ কাজে শ্রমিকগণ (১ ফেব্রুয়ারি ২০১৮)
File:Atlantic Bridge at Panama Canal.jpg|আটলান্টিক সেতু নির্মাণের সময় (১ ফেব্রুয়ারি ২০১৮)
File:Atlantic Bridge Panama 19 March 2018.jpg|আটলান্টিক সেতু নির্মাণের সময় (১৯ মার্চ ২০১৮)


## তথ্যসূত্র

## বহিঃসংযোগ

* আটলান্টিক ব্রিজ ওয়েবসাইট ভিঞ্চি এসএ দ্বারা
* আটলান্টিক সেতুড় নিবন্ধ চীন কমিউনিকেশনস কনস্ট্রাকশন দ্বারা
* 

বিষয়শ্রেণী:পানামার তার আলম্বিত সেতু
বিষয়শ্রেণী:পানামা খাল
বিষয়শ্রেণী:সড়ক সেতু
বিষয়শ্রেণী:২০১৯-এ সম্পন্ন সেতু
অলোক সরিন

**অলোক সরিন** ভারতের নতুন দিল্লীর একজন মনরোগ বিশেষজ্ঞ এবং মানসিক স্বাস্থ্যকর্মী। তিনি নয়াদিল্লীর সীতারাম ভারতীয় ইনস্টিটিউট অব সাইন্স অ্যান্ড রিসার্চের একজন পরামর্শক মনোবিজ্ঞানী। তিনি নয়াদিল্লীর নেহেরু মেমোরিয়াল মিউজিয়াম অ্যান্ড লাইব্রেরি, তিন মুর্তি ভবনের জ্যেষ্ঠ ফেলো। এছাড়াও তিনি ভারতের জন্য মানসিক স্বাস্থ্য নীতিমালা প্রনয়ণের জন্ঢ় ভারত সরকারের স্বাস্থ্য ও পরিবারকল্যাণ মন্ত্রণালয়ের গঠিত টাস্ক ফোর্সের একজন সদস্য ছিলেন।

## তথ্যসূত্র

## বহিঃসংযোগ
* *[http://researchgate.net/profile/Alok_Sarin/ ResearchGate ] *profile of Alok Sarin 

বিষয়শ্রেণী:ভারতীয় মনোরোগ বিশেষজ্ঞ
বিষয়শ্রেণী:মানসিক স্বাস্থ্য কর্মীরা
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
শীলা মেহরা

**শীলা মেহরা** হলেন একজন ভারতীয় স্ত্রীরোগ বিশেষজ্ঞ, প্রসূতি বিশেষজ্ঞ এবং নয়া দিল্লীর মুলচাঁদ হাসপাতালের স্ত্রীরোগ ও প্রসেসট্রিক্স বিভাগের একজন পরিচালক।  ১৯৫৯ সালে লেডি হার্ডিঞ্জ মেডিকেল কলেজের স্নাতক, তিনি যুক্তরাজ্যের রয়েল কলেজ অব অবস্টেট্রিশিয়ানস এবং গাইনোকোলজিস্ট থেকে ডিআরসিওজি এবং এমআরসিওজি ডিগ্রি অর্জন করেছিলেন। তিনি ইন্ডিয়ান কলেজ অব অবেস্টেট্রিশিয়ানস অ্যান্ড গাইনোকোলজিস্টস (আইসিওজি) এর ফেলো এবং রাধা রমন পুরস্কার (১৯৯৯) এবং ইন্ডিয়ান মেডিকেল অ্যাসোসিয়েশনের লাইফ টাইম অ্যাচিভমেন্ট অ্যাওয়ার্ড (২০০৬) এর পুরস্কার পেয়েছেন।  ১৯৯১ সালে ভারত সরকার তাকে পদ্মশ্রীের চতুর্থ সর্বোচ্চ বেসামরিক পুরস্কার প্রদান করে।

## তথ্যসূত্র

বিষয়শ্রেণী:চিকিৎসায় পদ্মশ্রী প্রাপক
বিষয়শ্রেণী:ভারতীয় স্ত্রীরোগ বিশেষজ্ঞ
বিষয়শ্রেণী:ভারতীয় নারী স্ত্রীরোগ বিশেষজ্ঞ
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় প্রসূতি বিশেষজ্ঞ
বিষয়শ্রেণী:রয়্যাল কলেজ অফ প্রসেসিট্রিশিয়ানস এবং স্ত্রীরোগ বিশেষজ্ঞদের
বিষয়শ্রেণী:২০শ শতাব্দীর ভারতীয় চিকিৎসক
বিষয়শ্রেণী:জীবিত ব্যক্তি
বিষয়শ্রেণী:দিল্লির চিকিৎসক
বিষয়শ্রেণী:দিল্লির নারী বিজ্ঞানী
বিষয়শ্রেণী:২০শ শতাব্দীর নারী চিকিৎসক
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২০শ শতাব্দীর ভারতীয় নারী চিকিৎসক
বিবি সাহেব কৌর

**বিবি সাহেব কৌর** (১৭৭১-১৮০১) ছিলেন শিখ রাজকন্যা এবং পতিয়ালার রাজা সাহেব সিং সিধুর বড় বোন।  তার ভাই তার বিয়ের পরে তাকে ডেকে পাঠান এবং ১৯৯৩ সালে তাকে প্রধানমন্ত্রী নিয়োগ করেন। তিনি মারাঠাদের বিরুদ্ধে যুদ্ধে সেনাবাহিনীকে নেতৃত্ব দেন এবং মারাঠা জেনারেল আন্টা রাওয়ের বিরুদ্ধে স্বল্প সংখ্যক পাঞ্জাবী শিখ নারীদের একজন হিসাবে যুদ্ধে জয় লাভ করেন।

আইরিশ সৈনিক জর্জ থমাস, যিনি বর্তমান হরিয়ানার হিসার ও হানসি রাজ্য শাসন করেছিলেন  এবং তার উত্তর রণাঙ্গনে শিখ এলাকাগুলোতে মনোনিবেশ করেন এবং তার সেনাদের নিয়ে জিন্দের দিকে যাত্রা করেন। সাহেব কৌর জর্জ থমাসের সৈন্যদের বিরুদ্ধে লড়াই করেন এবং তাদের জিন্দ থেকে সরে যেতে বাধ্য করেন।

## তথ্যসূত্র

বিষয়শ্রেণী:১৭৭১-এ জন্ম
বিষয়শ্রেণী:১৮০১-এ মৃত্যু
বিষয়শ্রেণী:মহিলা শিখ যোদ্ধা
বিষয়শ্রেণী:ভারতীয় রাজকন্যারা
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:পতিয়ালার লোক
বিষয়শ্রেণী:১৮ শতকের যুদ্ধের মহিলা
বিষয়শ্রেণী:পাঞ্জাবি ব্যক্তি
বিষয়শ্রেণী:১৮ শতকের ভারতীয় মহিলা
বিষয়শ্রেণী:ভারতীয় রাজকুমারী
বিষয়শ্রেণী:১৮শ শতাব্দীর ভারতীয় নারী
বিষয়শ্রেণী:১৮শ শতাব্দীর ভারতীয় ব্যক্তি
ঢাকা–যশোর রেলপথ

**ঢাকা - যশোর রেলপথ** ১৭২ কিলোমিটার দীর্ঘ  একটি ব্রডগেজ রেলপথ। এটি বাংলাদেশ সরকারের রেলপথ মন্ত্রাণালয়ের অধীনে নির্মাণ করা হচ্ছে। লাইনটি ঢাকা, নারায়ণগঞ্জ, মুন্সীগঞ্জ, শরীয়তপুর, মাদারীপুর, ফরিদপুর, গোপালগঞ্জ, নড়াইল হয়ে যশোর পৌঁছেছে। এটি পদ্মা সেতু সংশ্লিষ্ট একটি প্রকল্প।

## ইতিহাস

পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে। পদ্মা সেতুর ওপর দিয়ে রেল লাইন নির্মাণসহ এই প্রকল্পে ৩৯ হাজার ২৪৬ কোটি টাকা ব্যয় হচ্ছে। এই প্রকল্পে বাংলাদেশ সরকার অর্থায়ন করছে ১৮ হাজার ২১০ কোটি টাকা, বাকি ২১ হাজার ৩৬ কোটি টাকা অর্থায়ন করছে চীন।

বাংলাদেশ রেলওয়ের পদ্মা রেল সংযোগ রেলপথটি ঢাকার কমলাপুর থেকে শুরু হয়ে নারায়ণগঞ্জ, মুন্সীগঞ্জ, মাদারীপুর, শরীয়তপুর, ফরিদপুর, গোপালগঞ্জ, নড়াইলের ওপর দিয়ে গিয়ে শেষ হবে যশোরে। এই রেলপথটির 
*প্রথম সেকশন কমলাপুর থেকে গেন্ডারিয়া পর্যন্ত হচ্ছে ডুয়েলগেজ ডাবল লাইন। 
*দ্বিতীয় সেকশন হচ্ছে গেন্ডারিয়া থেকে মাওয়া ৩৬ কিলোমিটার সিঙ্গেল লাইন। এটি ব্রডগেজ। এই সেকশনে থাকবে ৪টি স্টেশন। 
*তৃতীয় সেকশন হচ্ছে মাওয়া থেকে ভাঙ্গা জংশন পর্যন্ত ৪২ কিলোমিটার। এটিও হচ্ছে সিঙ্গেল লাইন ব্রডগেজ। এই ৪২ কিলোমিটারের মধ্যে স্টেশন থাকবে ৫টি। 
*চতুর্থ সেকশনে ভাঙ্গা থেকে রূপদিয়া পর্যন্ত রেলপথ হচ্ছে ৮৬ কিলোমিটার। এটিও হচ্ছে ব্রডগেজ সিঙ্গেল লাইন। এই অংশে স্টেশন হচ্ছে ১০টি।

১৭২ কিলোমিটার রেলপথে মোট স্টেশন হচ্ছে ২০টি। যার মধ্যে ১৪টি নতুন নির্মাণ হচ্ছে। এগুলো হচ্ছে-কেরানীগঞ্জ, নিমতলা, শ্রীনগর, মাওয়া, জাজিরা, শিবচর, ভাঙ্গা, নাগরকান্দা, মুকসুদপুর, মহেশপুর, লোহাগড়া, নড়াইল, পদ্মবিলা এবং জামদিয়া। বাকি ছয়টি স্টেশন পুনঃবিন্যাস করা হচ্ছে। এই রেল পথের মধ্যে প্রায় ২২ কিলোমিটার নির্মাণ হচ্ছে ভায়াডাক্ট রেলপথ। মাটি থেকে ১১ মিটার উঁচু দিয়ে রেল লাইন নির্মাণ হচ্ছে। এই অংশে স্টেশন থাকবে দুটি। নির্মাণ করা হবে ৪৩ কিলোমিটার লুপ। থাকবে একটি মেইন লাইন, স্থাপন করা হচ্ছে লিফট। এর বাইরে পদ্মা রেল লিংক প্রকল্পের আওতায় নির্মাণ করা হচ্ছে বড় ব্রিজ ৬৬ মিটার এবং ছোট-বড় মিলিয়ে ২২৪ মিটার ব্রিজ-কালভার্ট। ৩০টি লেভেল ক্রসিং এবং ৪০টি আন্ডারপাস নির্মাণ হবে।

২০১৬ সালের ১ জানুয়ারি থেকে ২০২৪ সালের ৩০ জুন পর্যন্ত প্রকল্পের মেয়াদ ধরা হয়েছে।

## স্টেশন তালিকা
ঢাকা–যশোর রেলপথে থাকা রেলওয়ে স্টেশন গুলো  নিম্নে উল্লেখ করা হলো:
#কমলাপুর রেলওয়ে স্টেশন
#গেন্ডারিয়া রেলওয়ে স্টেশন
#কেরানীগঞ্জ রেলওয়ে স্টেশন
#নিমতলা রেলওয়ে স্টেশন
#শ্রীনগর (মুন্সীগঞ্জ)­ রেলওয়ে স্টেশন
#মাওয়া রেলওয়ে স্টেশন
#জাজিরা রেলওয়ে স্টেশন
#শিবচর রেলওয়ে স্টেশন
#ভাঙ্গা জংশন রেলওয়ে স্টেশন
#নগরকান্দা রেলওয়ে স্টেশন
#মুকসুদপুর রেলওয়ে স্টেশন
#মহেশপুর রেলওয়ে স্টেশন
#কাশিয়ানী জংশন রেলওয়ে স্টেশন
#লোহাগড়া রেলওয়ে স্টেশন
#নড়াইল রেলওয়ে স্টেশন
#জামদিয়া রেলওয়ে স্টেশন
#পদ্মবিলা জংশন রেলওয়ে স্টেশন
#রূপদিয়া রেলওয়ে স্টেশন,যশোরের দিকে।
#সিঙ্গিয়া রেলওয়ে স্টেশন, খুলনার দিকে।

## আরো দেখুন

*দর্শনা জংশন-খুলনা লাইন
*নাভারন-মুন্সিগঞ্জ রেলপথ

## তথ্যসূত্র

বিষয়শ্রেণী:ঢাকার রেল পরিবহন
বিষয়শ্রেণী:বাংলাদেশের ডুয়েলগেজ রেলপথ
বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ
বিষয়শ্রেণী:পদ্মা সেতু
বিষয়শ্রেণী:বাংলাদেশের রেলপথ